Diari Oficial de la Generalitat Valenciana


Sumari del DOGV 4454, del 06-03-2003 (2003/2227)

Informació pública de l'alternativa tècnica del projecte d'urbanització de la unitat d'execució R19 del Pla General d'Ibi.
--------------------------------------------------------------------------------------------------------------------------

### Dades del document

Número de DOGV
:   4454

Data del DOGV
:   06-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/2227


Organisme emissor
:   Ajuntament d'Ibi

Tipus de document
:   Anunci

Informació pública de l'alternativa tècnica del projecte d'urbanització de la unitat d'execució R19 del Pla General d'Ibi. [2003/S2227]
  
En compliment de la resolució del tinent d'alcalde delegat de l'Àrea d'Urbanisme i Obres, de data 11 de febrer de 2003, se sotmet a informació pública de l'alternativa tècnica del projecte d'urbanització de la unitat d'execució R19 del Pla General d'Ordenació Urbana d'Ibi, el text íntegre del qual és el següent:
  
«Amb data 12 de desembre de 2002 va tindre entrada, en este ajuntament, el projecte d'urbanització de la unitat d'execució R19 del Pla General d'Ordenació Urbana d'este municipi, presentat per la mercantil Promociones Pedro García Huertas, SL. Vist l'article 45 i següents de la Llei 6/1994, de 15 de novembre, de la Generalitat Valenciana, i en ús de les atribucions delegades per Decret de l'Alcaldia de data 13 de juliol de 1999, va resoldre:
  
Primer: sotmetre a informació pública l'alternativa tècnica del projecte d'urbanització de la unitat d'execució R19 del Pla General d'Ordenació Urbana.
  
Segon: la informació pública s'anunciarà mitjançant edicte publicat en el periòdic Información i en el Diari Oficial de la Generalitat Valenciana. Esta informació pública té caràcter de simultani al concurs públic per a la selecció de l'urbanitzador, i es podrà presentar alternatives i al·legacions durant 20 dies comptadors des de la publicació de l'edicte en el Diari Oficial de la Generalitat Valenciana, amb l'avís previ als titulars cadastrals en el seu domicili fiscal.
  
Tercer: les proposicions juridicoeconòmiques podran presentar-se durant els cinc dies següents al venciment del termini d'informació pública, derivat de la inserció de l'edicte en el Diari Oficial de la Generalitat Valenciana.
  
Quart: si durant els 10 primers dies d'informació pública alguna persona es comprometera a presentar alternativa tècnica substancialment distinta a la inicial i prestara caució d'això, els anteriors terminis es prorrogaran per 20 dies addicionals, i s'anunciarà esta pròrroga en el tauler d'anuncis de l'Ajuntament i la comunicarà a qui per desconéixer-la, presente pliques prematurament.
  
Cinqué: l'acte d'obertura de pliques es realitzarà en la següent data hàbil a la conclusió del termini de presentar-les.
  
Sisé: l'expedient podrà consultar-se en la Gerència d'Urbanisme d'este ajuntament, situada al carrer de les Eres, 63, els dies laborals de 09.00 a 14.00 hores.
  
Seté: concloses les anteriors operacions i una vegada emés l'oportú informe tècnic, l'Ajuntament ple podrà aprovar un programa on definirà els continguts, per elecció d'una alternativa tècnica i una proposició d'entre les presentades, amb les modificacions parcials que estime oportunes. El mateix acte podrà adjudicar, motivadament, l'execució del programa aprovat a favor de qui haguera formulat proposició juridicoeconòmica i assumida l'alternativa tècnica més adequada per a executar l'actuació».
  
La qual cosa es fa pública als efectes del que establix l'article 46.3, de la Llei 6/1994, de 15 de novembre Reguladora de l'Activitat Urbanística.